**TEDENSKI NAČRT DELA ZA UČENCE 4. c RAZREDA - od 25.5. do 29.5.2020**

**Dragi učenci, drage učenke!**

Vstopamo že v deseti teden učenja na daljavo. Kot kaže, bomo letošnje šolsko leto tako tudi zaključili. Kar navadili smo se na ta način dela. Čedalje bolje nam gre, kajne?

Verjamem, da pogrešate sošolce. Nekateri sporočate, da ste se z nekaterimi že videli, poklepetali in izmenjali občutke o karanteni. Spet drugi ste se poklicali preko video klica. Vsi ste pa mnenja, da vsa razpoložljiva tehnologija ne more zamenjati vaših osebnih stikov.

Prejšnji teden smo opravili video klice in izvedli ocenjevanje znanja matematike. Moram vas pohvaliti, saj ste v večini učno snov zelo dobro znali. Kdor še vedno ne zna poštevanke, bo imel kasneje kar nekaj težav. Še imate čas, da se jo dobro naučite.

Ocenila sem vam tudi likovne izdelke. Ugotavljam, da ste pravi umetniki. Večina izdelkov je za na razstavo.

V drugem tednu junija vas čaka samo še ocenjevanje znanja družbe. Naslednji teden boste dobili navodilo za nalogo, ki jo boste samostojno naredili, poslikali in mi poslali po e-pošti. Naloge bom ocenila in to bo zadnja vaša ocena v tem šolskem letu.

V tem tednu boste imeli tudi KULTURNI DAN - SLAMNIKARSTVO. Zopet si boste sami izbrali dan, ki vam najbolj ustreza. S starši lahko obiščete Slamnikarski muzej ali pa si ga le ogledate po videu ali v PowerPointu. Upam, da boste tudi tokrat uživali in spoznali kaj novega o zgodovini izdelovanja slamnikov.

Pri opravljanju nalog skušajte biti čim bolj samostojni. Potrudite se in naredite čim več nalog sami. Če česa ne razumete, me vedno lahko pokličete na telefon, Viber, pišete na e-pošto, da skupaj rešimo težave.

Želim vam, da ste še naprej tako prizadevni, natančni in vestni, saj boste na tak način zagotovo uspešni.

Lepo vas pozdravljam.

Učiteljica Joža

|  |  |  |  |
| --- | --- | --- | --- |
| **UČNI PREDMET** | **VSEBINA** | **GRADIVA IN PRIPOMOČKI** | **POTEK DELA** |
| **SLOVENSKI JEZIK** | BRANJE  Astrid Lindgren: RONJA, RAZBOJNIŠKA HČI | poljubna knjiga  Berilo 4, str.120, 121  črtani zvezek  svinčnik, barvice | * Izberi si katerokoli knjigo in si z branjem zapolni kakšen prost trenutek. * Kaj veš o pisateljici Astrid Lindgren? Veliko, malo, ničesar? Zagotovo poznaš PIKO NOGAVIČKO, ki jo je napisala. * Astrid Lindgren je ena najbolj znanih pisateljic na svetu,, čeprav je umrla že leta 2002. * V berilu na str. 120, boš o Astrid Lindgren izvedel/a nekaj malega. * Preden se lotiš branja odlomka, preberi uvod v besedilu, ki je v modrem okvirju na str. 21. * Preberi odlomek in narahlo podčrtaj neznane besede. Prosi starše, če ti jih razložijo. * Po drugem branju najprej ustno odgovori na vprašanja na str. 121. * Kaj meniš o tem, da gre Ronja kar sama v gozd, kjer pretijo številne nevarnosti?   Ali bi tudi tebe starši pustili, da greš kar sam/a v gozd? Zakaj NE? Ali pa morda celo DA?   * V zvezek napiši naslov:   A. Lindgren: RONJA, RAZBOJNIŠKA HČI  (pustolovska zgodba)  Ali veš kaj pomeni pustolovska zgodba? Če ne znaš odgovoriti na vprašanje, boš odgovor našel/našla na str. 121, spodaj v zelenem okvirčku.   * Izberi enega izmed spodnjih naslovov in napiši ali po svoje dokončaj pustolovsko zgodbo:   1. RONJA, RAZBOJNIŠKA HČI - nadaljevanje in konec zgodbe  2. MOJE SREČANJE Z RONJO V RAZBOJNIŠKEM GOZDU  3. RONJA V PEKLENSKEM ŽRELU  4. RONJA IN BORKOVI RAZBOJNIKI   * **Zgodbica naj bo dolga približno eno stran**. Piši čitljivo-lepo, poskrbi za ustrezna ločila, velike začetnice in pravilen zapis besed. * Lahko si izmisliš tudi SVOJ NASLOV, vendar mora biti tvoja zgodba pustolovska in v njej mora nastopati tudi RONJA. * V vseh zgodbah si lahko izmisliš svoje literarne osebe ali pa dodaš že znane osebe iz drugih zgodb. * Spodaj pod zapisom ilustriraj tvojo pustolovsko zgodbico, ki naj bo narisana vsaj na eni strani, lahko pa tudi čez dve strani. (namesto ***LUM v tem tednu***). Potrudi se, bodi natančen in ustvarjalen. * *ZGODBO IN ILUSTRACIJO POSLIKAJ IN MI POŠLJI.* |
| **DRUŽBA** | **DEJAVNOSTI**  STORITVENE DEJAVNOSTI:  Kaj so storitvene dejavnosti?  Javne službe  Izobrazba in poklic  PONAVLJANJE IN UTRJEVANJE  Moja domača pokrajina (Domžale-občinsko središče) | Interaktivno gradivo Radovednih pet  SDZ str. 81-85  barvice  zvezek  PowerPoint  Domača pokrajina-OBČINA DOMŽALE  učni list, rešitve učnega lista  PowerPoint-Tosama | * Oglej si interaktivno gradivo Radovednih pet in preberi besedilo:   [https://www.radovednih-pet.si/vsebine/rp4-dru-sdz-osn/#](https://www.radovednih-pet.si/vsebine/rp4-dru-sdz-osn/)   * V meniju zgoraj (zraven hiške) izberi **4. poglavje** (Dejavnosti) izberi **9.** podpoglavje (Kaj so storitvene dejavnosti?), **10.** podpoglavje (Javne službe) ter **11.** podpoglavje (Izobrazbo dobimo s šolanjem). * V SDZ na str. 81 preberi besedilo na zeleni podlagi, nato reši 1. in 2. nalogo. Rešitve lahko preveriš v dodatnem gradivu. * Tudi na 82. strani preberi besedilo na zeleni podlagi in reši 1. in 2. nalogo. Reši nalogo 4 na str. 84. Ustno odgovori tudi na vprašanja spodaj-PONOVI. * Na strani 85 boš preveril, če si to snov razumel. * ČE ŽELIŠ, lahko rešiš tudi naloge na str. 83. * V zvezek preriši miselni vzorec s ključnimi besedami. H ključnim besedam lahko dodaš pomembne podatke, ki jih boš našel v zelenih okvirjih v SDZ, str. 81, 82 in 84.   KAJ SO? **STORITVENE DEJAVNOSTI** IZOBRAZBA    JAVNE SLUŽBE POKLIC  *MISELNI VZORČEK POSLIKAJ IN MI GA POŠLJI.*   * **Pozorno si oglej** PowerPoint-Domača pokrajina, da boš lahko kasneje rešil učni list, ki je spodaj.   *Če si odprl načrt v Wordu, dvakrat klikni na ikonco. Če ti ne bo uspelo, najdeš prilogo tudi v tedenskem načrtu*  dela - na šolski spletni strani.     * Reši učni list in če česa ne boš znal, si lahko ponovno ogledaš PowerPoint. Pravilnost zapisanega, preveri v rešitvah (priloga spodaj). * Oglej si tudi PowerPoint o tovarni TOSAMA, ki je na Viru. Izvedel boš marsikaj novega in zanimivega.   *Dvakrat klikni na ikonco. Če ti ne bo uspelo, najdeš ikonco tudi v tedenskem načrtu*  dela-na šolski spletni strani. |
| **KULTURNI DAN** | SLAMNIKARSTVO | Power Point  učni list | * Oglej si PowerPoint-Slamnikarstvo.   *Če si odprl načrt v Wordu, dvakrat klikni na ikonco. Če ti ne bo uspelo, najdeš prilogo tudi v tedenskem načrtu*  dela - na šolski spletni strani.     * Reši učni list, ki je v prilogi spodaj. * Oglej si tudi video vsebine, ki jih boš našel tu:   Slamnikarski muzej  <http://www.visitdomzale.si/dozivetja/tematska-dozivetja/slamnikarski-muzej-domzale>  Slamnikarski sejem:  <http://www.kd-domzale.si/slamnikarski-sejem.html> |
| **NARAVOSLOVJE IN TEHNIKA** | V KRALJESTVU RASTLIN | Interaktivno gradivo  SDZ str. 84 - 88  Zvezek za NIT | Pri učenju snovi tega tedna ti bo v veliko pomoč znanje, ki si ga pridobil/a v zadnjih dveh tednih pri naravoslovnih dneh Življenje na travniku in Gozd. Nekaj enakih ali podobnih nalog si že naredil/a, zato boš z reševanjem nalog znanje samo še utrdil/a.   * V interaktivnih gradivih preberi besedilo, si oglej kratke filmčke in fotografije ter reši naloge o rastlinah - tukaj: [https://www.radovednih-pet.si/vsebine/rp4-nit-sdz-osn/#](https://www.radovednih-pet.si/vsebine/rp4-nit-sdz-osn/).   V meniju levo zgoraj (zraven hiške) izberi **5. poglavje** (V različnih okoljih so različna živa bitja in si na desni strani oglej **od 4. do 9.** podpoglavja (V kraljestvu rastlin do Lesnate rastline). Če ne najdeš, prosi starše ali me vprašaj za pomoč.   * Preberi besedilo v SDZ od str. 84 do 88 in reši naloge. Pomagaj si z znanjem, ki si ga dobil med ogledom interaktivnega gradiva, rešitve pa lahko na koncu preveriš v dodatnem gradivu.   Poskus na str. 85 narediš, če želiš. Igro na str. 86 in 87 se lahko igraš z bratcem ali sestrico, prijateljem, starši,…   * V zvezek napiši naslov V KRALJESTVU RASTLIN. Pod naslov napiši spodnje točke.  1. Zgradba jablane:   (Preriši jablano iz 4. podpoglavja V kraljestvu rastlin v Interaktivnem gradivu in zraven dopiši njene dele)   1. (Preriši spodnji miselni vzorec)   **V KRALJESTVU RASTLIN**  **RASTLINE RASTLINE**  **BREZ CVETOV S CVETOVI**  **ŽUŽKOCVETKE VETROCVETKE**  *ZAPIS V ZVEZKU Z MISELNIM VZORCEM POSLIKAJ IN MI GA POŠLJI.* |
| **MATEMATIKA** | KROG IN KROŽNICA | Youtube  interaktivno gradivo  SDZ **4. del**  str. 5 - 12 | * Oglej si film na tej povezavi in po navodilih v filmu zapisuj in riši v zvezek za MAT: <https://www.youtube.com/watch?v=wJjJOEqnA6w&feature=youtu.be&fbclid=IwAR3pYdbMg7uZ1I0A1qDZCWJq873nsYBL8qECtjQw6wR2570ncCxvD04ngx0> * V interaktivnih gradivih preberi besedilo, si oglej razlage in reši naloge o krogu in krožnici - tukaj: <https://www.radovednih-pet.si/vsebine/rp4-mat-sdz-osn/>   V meniju levo zgoraj (zraven hiške) izberi **19. poglavje** (Krog in krožnica) in si na desni strani oglej **vsa podpoglavja** (od Krog in krožnica do Moram vedeti). Če ne najdeš, prosi starše ali me vprašaj za pomoč.   * V SDZ (4. del) od str. 5 do 12 preberi besedilo in reši naloge. Ne pozabi, da lahko rešitve kasneje preveriš v Dodatnem gradivu – tukaj: <https://www.radovednih-pet.si/dodatno-gradivo#tab=4> |

**DOMŽALE – OBČINSKO SREDIŠČE NAŠE DOMAČE POKRAJINE**

Domžale ležijo na \_\_\_\_\_\_\_\_\_\_\_\_\_\_\_\_\_\_\_\_ ravnini ob reki \_\_\_\_\_\_\_\_\_\_\_\_\_\_\_\_\_\_\_\_\_\_\_\_  
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. So \_\_\_\_\_\_\_\_\_\_\_\_\_\_\_\_\_\_\_središče naše domače

pokrajine, ki leži v \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kotlini. Z Ljubljano in Kamnikom so

povezane tudi z \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ progo. Od daleč se lepo vidijo

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Alpe. Mimo Domžal vodi avtocesta iz Prekmurja proti

\_\_\_\_\_\_\_\_\_\_\_\_\_\_\_\_\_\_\_\_\_ . Naš župan je \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_, ki ima

svoje prostore v \_\_\_\_\_\_\_\_\_\_\_\_\_\_\_\_\_\_\_ hiši, ki je bila nekoč \_\_\_\_\_\_\_\_\_\_\_\_\_\_\_\_\_\_\_\_\_\_

tovarna. V preteklosti so v Domžalah in okolici pletli kite in iz njih šivali \_\_\_\_\_\_\_\_\_\_\_\_\_\_\_ .

Iz slamnikarske obrti so se razvile številne slamnikarske \_\_\_\_\_\_\_\_\_\_\_\_\_\_\_\_\_\_\_\_\_\_, ki so

znamenite domžalske slamnike prodajale po vsej Evropi in celo v \_\_\_\_\_\_\_\_\_\_\_\_\_\_\_\_\_\_ .

V domžalskem grbu so zato trije žitni klasi, ki so prepleteni v slamnikarsko \_\_\_\_\_\_\_\_\_\_\_\_.

Na zlato dobo slamnikarstva nas danes spominjajo le še slamnikarske hiše,

velik \_\_\_\_\_\_\_\_\_\_\_\_\_\_\_\_\_\_\_ pred Mercator centrom in \_\_\_\_\_\_\_\_\_\_\_\_\_\_\_\_\_\_\_\_\_\_muzej.

Slamnikarstvo je zelo vplivalo na razvoj industrije in podjetništva,

ki so še vedno glavni vir zaslužka in preživetja ljudi v naši občini. V zadnjem desetletju se

je zelo razvila trgovina, saj so zgradili veliko \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ centrov.

Sprehodimo se lahko ob Kamniški Bistrici in posedimo v \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ parku. Nad mestom se vzpenja hrib \_\_\_\_\_\_\_\_\_\_\_\_\_\_\_,

kjer sta lepo urejeni \_\_\_\_\_\_\_\_\_\_\_\_\_\_\_\_\_\_\_\_ steza ter \_\_\_\_\_\_\_\_\_\_\_\_\_\_\_\_\_\_\_ učna pot.

Imamo nogometni in atletski \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ter športno dvorano.

Kulturne prireditve si lahko ogledamo v kulturnem domu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, umetniške razstave pa v \_\_\_\_\_\_\_\_\_\_\_\_\_\_\_\_\_\_\_\_\_\_\_\_.

O življenju nekoč lahko veliko izvemo tudi v \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ domačiji,

ki je v bližini cerkve na \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ . Knjige si lahko sposodimo v

mestni \_\_\_\_\_\_\_\_\_\_\_\_\_\_\_\_\_\_\_\_\_ in na tržnici kupimo lokalno pridelano \_\_\_\_\_\_\_\_\_\_\_\_\_\_

in zelenjavo. Za naše zdravje poskrbijo tudi v \_\_\_\_\_\_\_\_\_\_\_\_\_\_\_\_ domu in za starostnike v

\_\_\_\_\_\_\_\_\_\_\_\_\_upokojencev. Gostilna \_\_\_\_\_\_\_\_\_\_\_\_\_\_\_\_\_\_\_ je najstarejša v Domžalah.

***REŠITVE UČNEGA LISTA***

**DOMŽALE – OBČINSKO SREDIŠČE NAŠE DOMAČE POKRAJINE**

Domžale ležijo na BISTRIŠKI ravnini ob reki Kamniški Bistrici. So OBČINSKO

središče naše domače pokrajine, ki leži v LJUBLJANSKI kotlini. Z Ljubljano in

Kamnikom so povezane tudi z ŽELEZNIŠKO progo. Od daleč se lepo vidijo

KAMNIŠKO SAVINJSKE Alpe. Mimo Domžal vodi avtocesta iz Prekmurja proti

Primorski. Naš župan je Toni Dragar, ki ima svoje prostore v MESTNI hiši, ki je bila

nekoč SLAMNIKARSKA tovarna. V preteklosti so v Domžalah in okolici pletli kite in iz

njih šivali SLAMNIKE. Iz slamnikarske obrti so se razvile številne slamnikarske

TOVARNE, ki so znamenite domžalske slamnike prodajale po vsej Evropi in celo V

AMERIKO . V domžalskem grbu so zato trije žitni klasi, ki so prepleteni v

slamnikarsko KITO. Na zlato dobo slamnikarstva nas danes spominjajo le še

slamnikarske hiše, velik DIMNIK pred Mercator centrom in SLAMNIKARSKI muzej.

Slamnikarstvo je zelo vplivalo na razvoj industrije in podjetništva, ki so

še vedno glavni vir zaslužka in preživetja ljudi v naši občini. V zadnjem desetletju se

je zelo razvila trgovina, saj so zgradili veliko TRGOVSKIH centrov. Sprehodimo se

lahko ob Kamniški Bistrici in posedimo v Češminovem in SLAMNIKARSKEM parku.

Nad mestom se vzpenja hrib ŠUMBERK, kjer sta lepo urejeni TRIM steza ter

GOZDNA učna pot. Imamo nogometni in atletski KLUB ter športno dvorano.

Kulturne prireditve si lahko ogledamo v kulturnem domu FRANCA BERNIKA,

umetniške razstave pa v GALERIJI. O življenju nekoč lahko veliko izvemo tudi v

MENAČENKOVI domačiji, ki je v bližini cerkve na GORIČICI. Knjige si lahko

sposodimo v mestni KNJIŽNICI in na tržnici kupimo lokalno pridelano SADJE

in zelenjavo. Za naše zdravje poskrbijo tudi v ZDRAVSTVENEM domu in za

starostnike v DOMU upokojencev. Gostilna KEBER je najstarejša v Domžalah.

|  |
| --- |
| **SLAMNIKARSTVO – OD SLAME DO KITE** |
| Ime: KULTURNI DAN Datum: |

|  |
| --- |
| 1. Kaj si že vedel-a o SLAMNIKARSTVU? |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

|  |
| --- |
| 1. Uredi sličice od 1 do 4 tako, da bodo prikazovale SLAMNIKARSTVO od SLAME do SLAMNIKA. |
|  |

|  |  |
| --- | --- |
| 1. Napiši tri razlike med izdelovanjem slamnikov v obrtnih delavnicah in v tovarnah. | |
| OBRTNA DELAVNICA | TOVARNA |
|  |  |

|  |
| --- |
| 1. Poveži nekdanje tovarne z dejavnostmi, ki so jim sedaj namenjene. |
| RAVNIKARJEVA TOVARNA RADIO HIT  CERARJEVA TOVARNA PROSTORI NOTARSKIH PISARN  OBERWALDERJEVA TOVARNA OBČINSKA STAVBA  NOVA FABRIKA ZADNJA SLAMNIKARSKA TOVARNA - UNIVERZALE |

|  |
| --- |
| 1. Napiši tri stvari, ki si jih izvedel-a o SLAMNIKARSTVU. |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**UČENJE NA DOMU - KAJ SEM ŽE OPRAVIL? 10. teden: 25.5. – 29.5.2020**

Preglednico mi pošlji najkasneje **do SOBOTE, 30.5.2020**, na moj e-naslov.

|  |  |  |  |
| --- | --- | --- | --- |
| **Ime in priimek:** | | | |
| **UČNI PREDMET** | **VSEBINA** | **OPRAVLJENO** | **OPOMBE** |
| **SLJ** | * Branje poljubne knjige |  |  |
| Branje odlomka: Ronja, razbojniška hči |  |  |
| * Pustolovska zgodba * Ilustracija pustolovske zgodbe (SLJ in LUM) |  | Pošlji fotografijo pustolovske zgodbe in ilustracije. |
| **DRU** | * Ogled interaktivnega gradiva Radovednih pet-Dejavnosti (Kaj so storitvene dejavnosti?, Javne službe, Izobrazbo dobimo s šolanjem) |  |  |
| * Zapis v zvezek-Storitvene dejavnosti |  | Pošlji fotografijo miselnega vzorčka. |
|  | * Ogled PowerPoint-Naša domača pokrajina |  |  |
| * Rešeni učni list-Domžale-občinsko središče naše domače pokrajine. |  |  |
| * Ogled PowerPoint-Tosama |  |  |

|  |  |  |  |
| --- | --- | --- | --- |
| **KULTURNI DAN** | * Ogled PowerPoint-SLAMNIKARSTVO |  |  |
| * Ogled video vsebin: SLAMNIKARSKI MUZEJ, SLAMNIKARSKI SEJEM |  |  |
| * Rešeni učni list-SLAMNIKARSTVO |  | Pošlji fotografijo učnega lista. |
| **NIT** | * Ogled interaktivnega gradiva Radovednih pet - V kraljestvu rastlin do Lesnate rastline |  |  |
| * Pregled in reševanje nalog v SDZ str. 84 - 88 |  |  |
| * Zapis v zvezek |  | Pošlji fotografijo zapisa v zvezku. |
| **MAT** | * Ogled filma na Youtube |  |  |
| * Ogled Interaktivnega gradiva na Radovednih pet – Krog in krožnica |  |  |
| * Pregled snovi in reševanje nalog SDZ4 str. 5 - 12 |  | Pošlji fotografijo rešenih nalog na str. 9 in 11. |

**Prostor za OPOMBE:**

